title: Komisijas Īstenošanas regula (ES) Nr. 602/2013 ( 2013. gada 24. jūnijs ), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               25.6.2013

               LV

               Eiropas Savienības Oficiālais Vēstnesis

               L 172/23

         KOMISIJAS ĪSTENOŠANAS REGULA (ES) Nr. 602/2013
   (2013. gada 24. jūnijs),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 24. jūnijā

            Komisijas un tās priekšsēdētāja vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 299, 16.11.2007., 1. lpp.

      (2)  OV L 157, 15.6.2011., 1. lpp.

      PIELIKUMS
      Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  MK

                  45,1

                  TR

                  98,7

                  ZZ

                  71,9

                  0707 00 05

                  MK

                  27,7

                  TR

                  123,3

                  ZZ

                  75,5

                  0709 93 10

                  MA

                  102,6

                  TR

                  127,0

                  ZZ

                  114,8

                  0805 50 10

                  AR

                  89,4

                  BR

                  96,4

                  TR

                  78,7

                  ZA

                  140,2

                  ZZ

                  101,2

                  0808 10 80

                  AR

                  173,6

                  BR

                  122,2

                  CL

                  133,2

                  CN

                  71,7

                  NZ

                  147,1

                  US

                  156,1

                  UY

                  165,4

                  ZA

                  123,0

                  ZZ

                  136,5

                  0809 10 00

                  IL

                  342,4

                  TR

                  224,5

                  ZZ

                  283,5

                  0809 29 00

                  TR

                  351,0

                  ZZ

                  351,0

                  0809 30

                  TR

                  179,1

                  ZZ

                  179,1

                  0809 40 05

                  CL

                  195,6

                  IL

                  308,9

                  ZA

                  404,4

                  ZZ

                  303,0

         (1)  Valstu nomenklatūra, kas paredzēta Komisijas Regulā (EK) Nr. 1833/2006 (OV L 354, 14.12.2006., 19. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) 2016/1922 (2016. gada 20. oktobris) par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Poularde du Périgord (AĢIN))

text:
               4.11.2016

               LV

               Eiropas Savienības Oficiālais Vēstnesis

               L 297/12

         KOMISIJAS ĪSTENOŠANAS REGULA (ES) 2016/1922
   (2016. gada 20. oktobris)
   par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Poularde du Périgord (AĢIN))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
   tā kā:

               (1)

               Saskaņā ar Regulas (ES) Nr. 1151/2012 50. panta 2. punkta a) apakšpunktu Francijas pieteikums, kurā lūgts reģistrēt nosaukumu Poularde du Périgord, ir publicēts Eiropas Savienības Oficiālajā Vēstnesī
                   (2).

               (2)

               Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc nosaukums Poularde du Périgord būtu jāreģistrē,

         IR PIEŅĒMUSI ŠO REGULU.
   1. pants
   Nosaukums Poularde du Périgord (AĢIN) ar šo tiek ierakstīts reģistrā.
   Pirmajā daļā minētais nosaukums apzīmē produktu, kas pieder pie 1.1. grupas “Svaiga gaļa (un subprodukti)” saskaņā ar Komisijas Īstenošanas regulas (ES) Nr. 668/2014 (3) XI pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 20. oktobrī

            Komisijas

            un tās priekšsēdētāja vārdā –

            Komisijas loceklis

         Phil HOGAN

      (1)  OV L 343, 14.12.2012., 1. lpp.

      (2)  OV C 228, 24.6.2016., 3. lpp.

      (3)  Komisijas 2014. gada 13. jūnija Īstenošanas regula (ES) Nr. 668/2014, ar ko paredz noteikumus par to, kā piemērot Eiropas Parlamenta un Padomes Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (OV L 179, 19.6.2014., 36. lpp.).


title: Komisijas Īstenošanas regula (ES) Nr. 1189/2011 ( 2011. gada 18. novembris ), ar ko nosaka sīki izstrādātu kārtību, kā īstenot atsevišķus noteikumus Padomes Direktīvā 2010/24/ES par savstarpēju palīdzību prasījumu piedziņā saistībā ar noteiktiem maksājumiem, nodokļiem, un citiem pasākumiem

text:
               19.11.2011

               LV

               Eiropas Savienības Oficiālais Vēstnesis

               L 302/16

         KOMISIJAS ĪSTENOŠANAS REGULA (ES) Nr. 1189/2011
   (2011. gada 18. novembris),
   ar ko nosaka sīki izstrādātu kārtību, kā īstenot atsevišķus noteikumus Padomes Direktīvā 2010/24/ES par savstarpēju palīdzību prasījumu piedziņā saistībā ar noteiktiem maksājumiem, nodokļiem, un citiem pasākumiem
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2010. gada 16. marta Direktīvu 2010/24/ES par savstarpēju palīdzību prasījumu piedziņā saistībā ar noteiktiem maksājumiem, nodokļiem, un citiem pasākumiem (1), un jo īpaši tās 26. pantu,
   tā kā:

               (1)

               Ar Direktīvu 2010/24/ES ir būtiski mainīti noteikumi par savstarpējo palīdzību prasījumu piedziņā saistībā ar nodokļiem, nodevām un citiem pasākumiem un no jauna noteiktas Komisijas īstenošanas pilnvaras salīdzinājumā ar tām, kas tika noteiktas ar Padomes Direktīvu 2008/55/EK (2). Tāpēc ir lietderīgi aizstāt esošos īstenošanas noteikumus, ko pieņēmusi Komisija, ar jaunu īstenošanas regulu.

               (2)

               Lai kompetentajām iestādēm nodrošinātu iespēju ātri sazināties, būtu jāpieņem sīki izstrādāti noteikumi attiecībā uz praktiskajiem pasākumiem un termiņiem saziņai starp pieprasījuma saņēmēju iestādi un pieprasījuma iesniedzēju iestādi.

               (3)

               Lai nodrošinātu juridisku noteiktību, ir lietderīgi precizēt, ka dokumentu spēkā esību neietekmē tas, ka tie tiek nosūtīti elektroniski.

               (4)

               Lai pārliecinātos, ka pa pastu nosūtītos dokumentus nosūta kompetentā iestāde, ir lietderīgi paredzēt īpašus noteikumus attiecībā uz šāda veida saziņu.

               (5)

               Lai nodrošinātu atbilstošu datu un informācijas nosūtīšanu, jāizstrādā to standarta veidlapu paraugi, ko nosūta kopā ar pieprasījumu par paziņošanu, kā arī tā instrumenta paraugs, kas atļauj izpildi pieprasījuma saņēmējā dalībvalstī.

               (6)

               Lai nodrošinātu tiesisko noteiktību, ir lietderīgi skaidri norādīt, kādas ir tiesiskās sekas paziņošanai, ko veikusi pieprasījuma saņēmējas dalībvalsts pēc pieprasījuma iesniedzējas dalībvalsts lūguma.

               (7)

               Lai nodrošinātu tiesisko noteiktību, ir lietderīgi arī precizēt, ka paziņošanai vai ziņošanai par vienotu instrumentu, kas izmantojams izpildes pasākumos pieprasījuma saņēmējā dalībvalstī, nav nekādas ietekmes uz sākotnējā instrumenta, ar ko atļauj izpildi, paziņošanas sekām, un ka pārstrādātajam instrumentam, ar ko atļauj izpildi pieprasījuma saņēmējā dalībvalstī, nav nekādas ietekmes uz sākotnējo prasījumu vai sākotnējo instrumentu.

               (8)

               Būtu jāatceļ Komisijas 2008. gada 28. novembra Regula (EK) Nr. 1179/2008, ar ko nosaka sīki izstrādātu kārtību, kā īstenot atsevišķus noteikumus Padomes Direktīvā 2008/55/EK par savstarpēju palīdzību prasījumu piedziņā attiecībā uz zināmiem nodokļiem un citiem pasākumiem (3).

               (9)

               Šajā regulā paredzētie pasākumi ir saskaņā ar Piedziņas komitejas atzinumu,

         IR PIEŅĒMUSI ŠO REGULU.
   I   NODAĻA

      VISPĀRĪGIE NOTEIKUMI

   1. pants
   Šī regula nosaka sīki izstrādātus noteikumus Direktīvas 2010/24/ES 5. panta 1. punkta, 8. panta, 10. panta, 12. panta 1. punkta, 13. panta 2., 3., 4. un 5. punkta, 15. panta, 16. panta 1. punkta un 21. panta 1. punkta piemērošanai, tostarp sīki izstrādātus konvertēšanas noteikumus, piedzīto summu pārskaitīšanas noteikumus, kā arī noteikumus līdzekļiem saziņai starp iestādēm.
   2. pants
   1.   Visus informācijas, paziņošanas, piedziņas vai izpildes nodrošināšanas pasākumu pieprasījumus saskaņā ar Direktīvas 2010/24/ES 5. panta 1. punktu, 8. pantu, 10. pantu un 16. panta 1. punktu (turpmāk “palīdzības pieprasījumi”) un visus ar tiem saistītos instrumentus, veidlapas un citus dokumentus, kā arī jebkuru citu informāciju attiecībā uz šiem pieprasījumiem nosūta, izmantojot CCN tīklu, izņemot gadījumu, kad to nevar veikt tehnisku iemeslu dēļ.
   2.   Uzskata, ka elektroniski nosūtītiem dokumentiem vai to izdrukām ir tāds pats juridisks spēks kā pa pastu nosūtītiem dokumentiem.
   3.   Ja pieprasījumu nevar nosūtīt, izmantojot CCN tīklu, tad to nosūta pa pastu. Tādā gadījumā piemēro šādus noteikumus:

               a)

               pieprasījumu paraksta pieprasījuma iesniedzējas iestādes amatpersona, kas ir pienācīgi pilnvarota veikt šādu pieprasījumu;

               b)

               standarta veidlapu, ko pievieno paziņošanas pieprasījumam, kas minēts Direktīvas 2010/24/ES 8. panta 1. punkta otrajā daļā (turpmāk “vienotā paziņošanas veidlapa”), vai vienoto instrumentu, kas atļauj izpildi pieprasījuma saņēmējā dalībvalstī un kas norādīts minētās direktīvas 12. pantā, paraksta pieprasījuma iesniedzējas iestādes pienācīgi pilnvarota amatpersona;

               c)

               ja pieprasījumam ir pievienota tāda dokumenta kopija, kurš nav vienotā paziņošanas veidlapa vai vienotais instruments, kas atļauj izpildi pieprasījuma saņēmējā dalībvalstī, pieprasījuma iesniedzēja iestāde apliecina šīs kopijas atbilstību oriģinālam, ierakstot šajā kopijā norādi “apliecināts noraksts” tās dalībvalsts oficiālajā valodā vai vienā no oficiālajām valodām, kurā šī iestāde atrodas, kā arī ieraksta apliecinājumu sniegušās amatpersonas vārdu un uzvārdu un šā apliecinājuma datumu.

         Piemērojot pirmās daļas b) punktu, dalībvalstis izmanto vienotu paziņošanas veidlapu, kura veidota saskaņā ar paraugu, kas noteikts šīs regulas I pielikumā, un vienoto instrumentu, kas atļauj izpildi pieprasījuma saņēmējā dalībvalstī, kurš veidots saskaņā ar paraugu, kas noteikts šīs regulas II pielikumā.
   4.   Ja vienoto paziņošanas veidlapu vai vienoto instrumentu, kas atļauj izpildi pieprasījuma saņēmējā dalībvalstī, nosūta elektroniski, to struktūru un izkārtojumu var pielāgot elektroniskās saziņas sistēmas prasībām, lai atvieglotu kompetento iestāžu savstarpējo saziņu, ar noteikumu, ka datu kopums un tajā ietvertā informācija netiek būtiski izmainīta salīdzinājumā ar paraugiem, kas iekļauti I un II pielikumā.
   3. pants
   1.   Pieprasījuma iesniedzēja iestāde var iesniegt palīdzības pieprasījumu vai nu par vienu prasījumu, vai par vairākiem prasījumiem, ja tie piedzenami no vienas un tās pašas personas.
   2.   Informācijas, piedziņas vai izpildes nodrošināšanas pasākumu veikšanas pieprasījums var attiekties uz jebkuru no šādām personām:

               a)

               galveno parādnieku vai solidāro parādnieku,

               b)

               personu, kura nav (solidārais) parādnieks un kura ir atbildīga par nodokļu, nodevu un citu pasākumu vai citu prasījumu saistībā ar šiem nodokļiem, nodevām un citiem pasākumiem izpildi saskaņā ar spēkā esošajiem tiesību aktiem tajā dalībvalstī, kurā atrodas pieteikuma iesniedzēja iestāde;

               c)

               jebkuru trešo personu, kuras valdījumā ir aktīvi, kas pieder vienai no a) un b) punktā minētajām personām, vai kura ir parādā vienai no šīm personām.

         4. pants
   Informāciju un citus datus, ko pieprasījuma saņēmēja iestāde saskaņā ar Direktīvas 2010/24/ES 5. panta 1. punktu, 8. pantu, 10. pantu un 16. panta 1. punktu paziņo pieprasījuma iesniedzējai iestādei, pārsūta pieprasījuma saņēmējas iestādes dalībvalsts oficiālajā valodā vai vienā no oficiālajām valodām, vai kādā citā valodā, par kuru vienojušās pieprasījuma iesniedzēja un saņēmēja iestāde.
   5. pants
   Ja pieprasījuma saņēmēja iestāde atsakās nodarboties ar palīdzības pieprasījumu, tā informē pieprasījuma iesniedzēju iestādi par atteikuma iemesliem, norādot Direktīvas 2010/24/ES noteikumus, uz kuriem tā balsta savu atteikumu. Šo paziņojumu pieprasījuma saņēmēja iestāde sniedz tūlīt pēc lēmuma pieņemšanas un katrā ziņā viena mēneša laikā pēc pieprasījuma saņemšanas apstiprinājuma dienas.
   6. pants
   Katrā informācijas, piedziņas vai izpildes nodrošināšanas pasākumu veikšanas pieprasījumā norāda, vai līdzīgs pieprasījums ticis adresēts arī kādai citai iestādei.
   II   NODAĻA

      INFORMĀCIJAS PIEPRASĪJUMI

   7. pants
   Pieprasījuma saņēmēja iestāde apstiprina informācijas pieprasījuma saņemšanu pēc iespējas drīzāk un katrā ziņā septiņu kalendāro dienu laikā pēc tā saņemšanas.
   Pēc pieprasījuma saņemšanas pieprasījuma saņēmēja iestāde attiecīgā gadījumā lūdz pieprasījuma iesniedzēju iestādi sniegt jebkuru vajadzīgo papildu informāciju. Pieprasījuma iesniedzēja iestāde sniedz visu vajadzīgo papildu informāciju, kas parasti ir tās rīcībā.
   8. pants
   1.   Pieprasījuma saņēmēja iestāde visu pieprasīto informāciju nosūta pieprasījuma iesniedzējai iestādei, tiklīdz informācija ir iegūta.
   2.   Ja lietas īpatnību dēļ nav iespējams pieņemamā laikā iegūt visu pieprasīto informāciju vai tās daļu, pieprasījuma saņēmēja iestāde informē pieprasījuma iesniedzēju iestādi un norāda attiecīgos iemeslus.
   Jebkurā gadījumā, kad ir pagājuši seši mēneši pēc pieprasījuma saņemšanas apstiprinājuma dienas, pieprasījuma saņēmēja iestāde informē pieprasījuma iesniedzēju iestādi par tās izmeklēšanas rezultātiem, ko tā ir veikusi, lai iegūtu pieprasīto informāciju.
   Pamatojoties uz informāciju, kas saņemta no pieprasījuma saņēmējas iestādes, pieprasījuma iesniedzēja iestāde var tai pieprasīt turpināt izmeklēšanu. To pieprasa divu mēnešu laikā pēc tam, kad ir saņemts paziņojums par pieprasījuma saņēmējas iestādes veiktās izmeklēšanas rezultātiem, un pieprasījuma saņēmēja iestāde šādu pieprasījumu apstrādā saskaņā ar noteikumiem, kuri attiecas uz sākotnējo pieprasījumu.
   9. pants
   Pieprasījuma iesniedzēja iestāde jebkurā brīdī var atsaukt informācijas pieprasījumu, ko tā ir nosūtījusi pieprasījuma saņēmējai iestādei. Lēmumu par atsaukumu nosūta pieprasījuma saņēmējai iestādei.
   III   NODAĻA

      PAZIŅOŠANAS PIEPRASĪJUMI

   10. pants
   1.   Ikvienā paziņošanas pieprasījumā iekļauj katra tā dokumenta oriģinālu vai apliecinātu kopiju, par kuru pieprasa paziņošanu.
   Vienoto paziņošanas veidlapu, kas pievienota pieprasījumam saskaņā ar Direktīvas 2010/24/ES 8. panta 1. punkta otro daļu, aizpilda pieprasījuma iesniedzēja iestāde vai to aizpilda šīs iestādes pārziņā. Tā sniedz adresātam informāciju par dokumentiem, par kuriem pieprasīta paziņošana.
   2.   Attiecībā uz informāciju, kas iekļaujama vienotajā paziņošanas veidlapā, piemēro šādus noteikumus:

               a)

               norāda prasījuma summu, ja tā jau ir noteikta;

               b)

               termiņu, kurā paziņošana ir jāveic, var norādīt, ierakstot, līdz kuram datumam pēc pieprasījuma iesniedzējas iestādes ieskatiem ir jānotiek paziņošanai.

         11. pants
   Paziņošanas pieprasījums var attiekties uz ikvienu personu, kas minēta Direktīvas 2010/24/ES 3. panta c) punktā, kurai saskaņā ar spēkā esošajiem tiesību aktiem pieprasījuma iesniedzējā dalībvalstī ir pienākums būt informētai par jebkuru dokumentu, kas attiecas uz šo personu.
   12. pants
   1.   Pieprasījuma saņēmēja iestāde apstiprina paziņošanas pieprasījuma saņemšanu pēc iespējas drīzāk un katrā ziņā septiņu kalendāro dienu laikā pēc tā saņemšanas.
   Pēc paziņošanas pieprasījuma saņemšanas pieprasījuma saņēmēja iestāde veic visus vajadzīgos paziņošanas pasākumus saskaņā ar tās dalībvalstī spēkā esošajiem tiesību aktiem.
   Ja vajadzīgs, bet neskarot paziņošanas pieprasījumā norādīto paziņošanas termiņu, pieprasījuma saņēmēja iestāde lūdz pieprasījuma iesniedzēju iestādi sniegt papildu informāciju.
   Pieprasījuma iesniedzēja iestāde sniedz visu papildu informāciju, kas parasti ir tās rīcībā.
   2.   Tūlīt pēc paziņošanas pieprasījuma saņēmēja iestāde informē pieprasījuma iesniedzēju iestādi par paziņošanas dienu, nosūtot atpakaļ pieprasījuma iesniedzējai iestādei pieprasījuma veidlapu, kurā apliecināts, ka paziņošana ir notikusi.
   13. pants
   1.   Uzskata, ka paziņošanai, ko pieprasījuma saņēmēja dalībvalsts veic saskaņā ar tajā spēkā esošajiem tiesību aktiem, noteikumiem un administratīvo praksi, ir tādas pašas sekas pieprasījuma iesniedzējā dalībvalstī kā tad, ja šādu paziņošanu būtu veikusi pati pieprasījuma iesniedzēja dalībvalsts saskaņā ar tajā spēkā esošajiem tiesību aktiem, noteikumiem un administratīvo praksi.
   2.   Paziņošanu par dokumentu, kas saistīts ar vairāk nekā viena veida nodokli, nodevu vai citu pasākumu, uzskata par derīgu, ja to veic tāda pieprasījuma saņēmējas dalībvalsts iestāde, kura ir kompetenta attiecībā uz vismaz vienu no nodokļiem, nodevām un citiem pasākumiem, kas minēti paziņotajā dokumentā, ja tas ir atļauts saskaņā ar pieprasījuma saņēmējas dalībvalsts tiesību aktiem.
   14. pants
   Paziņošanas nolūkā pieprasījuma saņēmēja dalībvalsts var izmantot 10. panta 1. punktā minēto vienoto paziņošanas veidlapu savā valsts valodā vai vienā no valsts valodām saskaņā ar šīs valsts tiesību aktiem.
   IV   NODAĻA

      PIEDZIŅAS VAI IZPILDES NODROŠINĀŠANAS PASĀKUMU PIEPRASĪJUMI

   15. pants
   Piedziņas vai izpildes nodrošināšanas pasākumu pieprasījumos ietver paziņojumu, ka ir izpildīti Direktīvā 2010/24/ES paredzētie nosacījumi savstarpējās palīdzības procedūras sākšanai.
   16. pants
   1.   Vienoto instrumentu, kas atļauj izpildi pieprasījuma saņēmējā dalībvalstī, kuru pievieno pieprasījumam veikt piedziņu vai izpildes nodrošināšanas pasākumus, izstrādā vai par to atbild pieprasījuma iesniedzēja iestāde, pamatojoties uz sākotnējo izpildes instrumentu, kas atļauj izpildi pieprasījuma iesniedzējā dalībvalstī.
   Vienotajā instrumentā, kas atļauj izpildi pieprasījuma saņēmējā dalībvalstī, var iekļaut Direktīvas 2010/24/ES 2. panta 2. punkta a) apakšpunktā minētās administratīvās sankcijas, sodus, maksas un piemaksas un 2. panta 2. punkta c) apakšpunktā minētos procentus un izmaksas, kas saskaņā ar pieprasījuma iesniedzējā dalībvalstī spēkā esošajiem noteikumiem var būt atmaksājami, sākot no sākotnējā izpildes atļaujas instrumenta izdošanas brīža līdz dienai pirms tās dienas, kurā nosūtīts piedziņas pieprasījums.
   2.   Vienoto instrumentu, kas atļauj izpildi pieprasījuma saņēmējā dalībvalstī, var izdot attiecībā uz vairākiem prasījumiem un vairākām personām, kas atbilst sākotnējam instrumentam, kas atļauj izpildi pieprasījuma iesniedzējā dalībvalstī.
   3.   Ciktāl sākotnējie instrumenti, kas atļauj izpildi attiecībā uz vairākiem prasījumiem pieprasījuma iesniedzējā dalībvalstī, jau ir aizstāti ar vispārēju instrumentu, kas atļauj izpildi attiecībā uz visiem prasījumiem minētajā dalībvalstī, vienotais instruments, kas atļauj izpildi pieprasījuma saņēmējā dalībvalstī, var pamatoties vai nu uz sākotnējo instrumentu, kas atļauj izpildi pieteikuma iesniedzējā dalībvalstī, vai uz vispārējo instrumentu, kurā apkopoti šie sākotnējie instrumenti pieprasījuma iesniedzējā dalībvalstī.
   4.   Lai izpildītu prasījumus, par kuriem tiek pieprasīta piedziņas palīdzība, pieprasījuma saņēmēja dalībvalsts var izmantot vienotu instrumentu, kas atļauj izpildi pieprasījuma saņēmējā dalībvalstī, savā oficiālajā valodā vai vienā no oficiālajām valodām saskaņā ar valsts tiesību aktiem.
   17. pants
   Pieprasījuma veikt piedziņu vai izpildes nodrošināšanas pasākumus adresāts nevar atsaukties uz paziņošanu vai ziņošanu par vienoto instrumentu, kas atļauj izpildi pieprasījuma saņēmējā dalībvalstī, lai pieprasītu tāda termiņa pagarināšanu vai atkārtotu piešķiršanu, kurā var apstrīdēt prasījumu vai sākotnējo instrumentu, kas atļauj izpildi, ja par to ir ticis pienācīgi paziņots.
   18. pants
   1.   Ja pieprasījuma saņēmējas iestādes dalībvalsts valūta atšķiras no pieprasījuma iesniedzējas iestādes dalībvalsts valūtas, tad pieprasījuma iesniedzēja iestāde izsaka piedzenamā prasījuma summu abās valūtās.
   2.   Maiņas kurss, ko izmanto piedziņas palīdzības nolūkā, ir jaunākais valūtas maiņas kurss, kas publicēts Eiropas Savienības Oficiālajā Vēstnesī pirms dienas, kad pieprasījums ir nosūtīts.
   19. pants
   1.   Pieprasījuma saņēmēja iestāde pēc iespējas drīzāk un katrā ziņā septiņu kalendāro dienu laikā pēc piedziņas vai izpildes nodrošināšanas pasākumu pieprasījuma saņemšanas apstiprina pieprasījuma saņemšanu.
   2.   Vajadzības gadījumā pieprasījuma saņēmēja iestāde var lūgt pieprasījuma iesniedzēju iestādi sniegt papildu informāciju vai aizpildīt vienoto instrumentu, kas atļauj izpildi pieprasījuma saņēmējā dalībvalstī. Pieprasījuma iesniedzēja iestāde sniedz visu vajadzīgo papildu informāciju, kas parasti ir tās rīcībā.
   20. pants
   1.   Ja lietas īpatnību dēļ prasījumu pilnībā vai daļēji nevar piedzīt vai izpildes nodrošināšanas pasākumus nevar veikt saprātīgā termiņā, pieprasījuma saņēmēja iestāde informē pieprasījuma iesniedzēju iestādi un norāda attiecīgos iemeslus.
   Pamatojoties uz informāciju, kas saņemta no pieprasījuma saņēmējas iestādes, pieprasījuma iesniedzēja iestāde var pieprasīt tai atsākt piedziņas vai izpildes nodrošināšanas pasākumu procedūru. Šo pieprasījumu iesniedz divu mēnešu laikā pēc tam, kad ir saņemts paziņojums par minētās procedūras iznākumu, un pieprasījuma saņēmēja iestāde to apstrādā saskaņā ar noteikumiem, kas attiecas uz sākotnējo pieprasījumu.
   2.   Ne vēlāk kā katra sešu mēnešu perioda beigās pēc pieprasījuma saņemšanas apstiprinājuma dienas pieprasījuma saņēmēja iestāde informē pieprasījuma iesniedzēju iestādi par piedziņas procedūras vai izpildes nodrošināšanas pasākumu norisi vai iznākumu.
   21. pants
   1.   Pieprasījuma iesniedzēja iestāde paziņo pieprasījuma saņēmējai iestādei par jebkuru darbību pieprasījuma iesniedzējas iestādes dalībvalstī, ar ko apstrīd prasījumu vai instrumentu, kas atļauj izpildi, tiklīdz tā pati ir informēta par šo darbību.
   2.   Ja pieprasījuma saņēmējas iestādes dalībvalstī spēkā esošie tiesību akti, noteikumi un administratīvā prakse nepieļauj saskaņā ar Direktīvas 2010/24/ES 14. panta 4. punktu pieprasīto izpildes nodrošināšanas pasākumu vai piedziņas veikšanu, tad pieprasījuma saņēmēja iestāde par to paziņo pieprasījuma iesniedzējai iestādei pēc iespējas drīzāk un katrā ziņā viena mēneša laikā pēc 1. punktā minētā paziņojuma saņemšanas.
   3.   Pieprasījuma saņēmēja iestāde paziņo pieprasījuma iesniedzējai iestādei par jebkuru darbību, kas veikta pieprasījuma saņēmējas iestādes dalībvalstī, lai atlīdzinātu piedzītās summas vai izmaksātu kompensāciju saistībā ar apstrīdēto prasījumu piedziņu atbilstīgi Direktīvas 2010/24/ES 14. panta 4. punkta trešajai daļai, tiklīdz tā pati ir informēta par šo darbību.
   Pieprasījuma saņēmēja iestāde pēc iespējas iesaista pieprasījuma iesniedzēju iestādi procedūrās, kas skar atlīdzināmās summas un pienācīgās kompensācijas samaksu. Pieprasījuma iesniedzēja iestāde pēc pieprasījuma saņēmējas iestādes pamatota pieprasījuma divu mēnešu laikā pēc šā pieprasījuma saņemšanas pārskaita atlīdzinātās summas un samaksāto kompensāciju.
   22. pants
   1.   Ja piedziņas vai izpildes nodrošināšanas pasākumu pieprasījums kļūst bezmērķīgs, jo prasījums ir samaksāts vai anulēts vai kāda cita iemesla dēļ, tad pieprasījuma iesniedzēja iestāde tūlīt informē pieprasījuma saņēmēju iestādi, lai tā varētu pārtraukt visas uzsāktās darbības.
   2.   Ja prasījuma, kas ir piedziņas vai izpildes nodrošināšanas pasākumu pieprasījuma priekšmets, summa ir koriģēta ar Direktīvas 2010/24/ES 14. panta 1. punktā minētās kompetentās iestādes lēmumu, pieprasījuma iesniedzēja iestāde informē pieprasījuma saņēmēju iestādi par šo lēmumu un, ja ir pieprasīta piedziņa, nosūta pārstrādātu vienoto instrumentu, kas atļauj izpildi pieprasījuma saņēmējā dalībvalstī. Šo pārstrādāto vienoto instrumentu, kas atļauj izpildi pieprasījuma saņēmējā dalībvalstī, izstrādā pieprasījuma iesniedzēja iestāde vai to izstrādā tās pārziņā, pamatojoties uz lēmumu par prasījuma summas korekciju.
   3.   Pārstrādātajam vienotajam instrumentam, kas atļauj izpildi pieprasījuma saņēmējā dalībvalstī, nav nekādu seku attiecībā uz iespēju apstrīdēt sākotnējo prasījumu, sākotnējo instrumentu, kas atļauj izpildi pieprasījuma iesniedzējā dalībvalstī, vai iepriekšējā punktā minēto lēmumu.
   4.   Ja iepriekš minētās korekcijas rezultātā prasījuma summa samazinās, tad pieprasījuma saņēmēja iestāde turpina iesākto piedziņu vai izpildes nodrošināšanas pasākumu īstenošanu, taču tie attiecas tikai uz vēl neatmaksāto summu.
   Ja brīdī, kad pieprasījuma saņēmēju iestādi informē par prasījuma summas samazināšanu, tā jau ir piedzinusi summu, kas pārsniedz vēl neatmaksāto summu, bet 23. pantā minētā pārskaitījuma procedūra vēl nav sākta, tad pieprasījuma saņēmēja iestāde atmaksā pārmaksāto summu personai, kam tā pienākas.
   5.   Ja iepriekš minētās korekcijas rezultātā prasījuma summa palielinās, tad pieprasījuma iesniedzēja iestāde pēc iespējas drīzāk nosūta pieprasījuma saņēmējai iestādei piedziņas vai izpildes nodrošināšanas pasākumu papildu pieprasījumu.
   Pieprasījuma saņēmēja iestāde šo papildu pieprasījumu pēc iespējas izskata vienlaikus ar pieprasījuma iesniedzējas iestādes sākotnējo pieprasījumu. Ja, ņemot vērā esošās procedūras norisi, papildu pieprasījumu nav iespējams apvienot ar sākotnējo pieprasījumu, tad pieprasījuma saņēmēja iestāde atsaucas uz papildu pieprasījumu tikai tad, ja tas attiecas uz summu, kas nav mazāka par Direktīvas 2010/24/ES 18. panta 3. punktā minēto summu.
   6.   Lai iepriekš minēto prasījuma koriģēto summu konvertētu pieprasījuma saņēmējas iestādes dalībvalsts valūtā, pieprasījuma iesniedzēja iestāde izmanto sākotnējā pieprasījumā izmantoto maiņas kursu.
   23. pants
   1.   Saskaņā ar Direktīvas 2010/24/ES 13. panta 5. punktu pieprasījuma iesniedzējai iestādei pārskaitāmās summas pārskaita pieprasījuma iesniedzējai iestādei pieprasījuma saņēmējas dalībvalsts valūtā.
   Piedzīto summu pārskaitījumu veic divu mēnešu laikā pēc piedziņas veikšanas dienas.
   Tomēr, ja piedziņas pasākumi, ko veic pieprasījuma saņēmēja iestāde, tiek apstrīdēti tāda iemesla dēļ, par ko nav atbildīga pieteikuma iesniedzēja dalībvalsts, pieprasījuma saņēmēja iestāde var aizturēt jebkuru summu pārskaitīšanu, kas piedzītas saistībā ar pieprasījuma iesniedzējas dalībvalsts prasījumu, līdz domstarpību atrisināšanai, ja vienlaikus ir izpildīti šādi nosacījumi:

               a)

               pieprasījuma saņēmēja iestāde uzskata, ka ir iespējams, ka šīs apstrīdēšanas iznākums būs attiecīgajai pusei labvēlīgs un

               b)

               pieprasījuma iesniedzēja iestāde nav paziņojusi, ka tā atmaksās summas, kas jau nosūtītas, ja minētās apstrīdēšanas iznākums būs attiecīgajai pusei labvēlīgs.

         Ja pieprasījuma iesniedzēja iestāde ir paziņojusi par atmaksu saskaņā ar 3. punkta b) apakšpunktu, tā viena mēneša laikā no atlīdzināšanas pieprasījuma saņemšanas atlīdzina piedzītās summas, ko pieprasījuma saņēmēja iestāde jau ir pārskaitījusi. Jebkādu citu kompensāciju, kas vēl jāatlīdzina, šādā gadījumā sedz tikai pieprasījuma saņēmēja iestāde.
   2.   Dalībvalstu kompetentās iestādes var vienoties par citu kārtību to summu pārskaitīšanai, kuras nepārsniedz slieksni, kas piemērots saskaņā ar Direktīvas 2010/24/ES 18. panta 3. punktu.
   24. pants
   Neatkarīgi no summām, ko pieprasījuma saņēmēja iestāde iekasējusi kā Direktīvas 2010/24/ES 13. panta 4. punktā minētos procentus, prasījumu uzskata par piedzītu proporcionāli tam, cik lielā mērā ir atgūta pieprasījuma saņēmējas iestādes dalībvalsts valūtā izteiktā summa, izmantojot uz šīs regulas 18. panta 2. punktā minēto maiņas kursu.
   V   NODAĻA

      NOBEIGUMA NOTEIKUMI

   25. pants
   Ar šo atceļ Regulu (EK) Nr. 1179/2008.
   26. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

   To piemēro no 2012. gada 1. janvāra.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 18. novembrī

            Komisijas vārdā –

            priekšsēdētājs

         José Manuel BARROSO

      (1)  OV L 84, 31.3.2010., 1. lpp.

      (2)  OV L 150, 10.6.2008., 28. lpp.

      (3)  OV L 319, 29.11.2008., 21. lpp.

      I. PIELIKUMS

         Vienotā paziņošanas veidlapa, ar ko sniedz informāciju par paziņojamo dokumentu(-iem) (nosūtāma paziņošanas adresātam)
          (1)

      Šis dokuments ir pievienots dokumentam(-iem), kurus ar šo paziņojusi [saņēmējas dalībvalsts nosaukums] kompetentā iestāde.
      Šī paziņošana attiecas uz tās [pieprasījuma iesniedzējas dalībvalsts nosaukums] kompetentās iestādes dokumentiem, kura lūdza paziņošanas palīdzību saskaņā ar 2010. gada 16. marta Padomes Direktīvas 2010/24/ES 8. pantu.
      A.   PAZIŅOŠANAS ADRESĀTA IDENTIFIKĀCIJAS DATI

                  1.

                  Vārds, uzvārds:

                     2.

                  Adrese:

                     3.

                  Dzimšanas datums:

                     4.

                  Dzimšanas vieta:

            B.   PAZIŅOŠANAS MĒRĶIS

                  1.

                  Šīs paziņošanas mērķis ir:

                              

                              informēt adresātu par dokumentu(-iem), kuriem pievienots šis informācijas dokuments,

                              

                              pārtraukt noilgumu attiecībā uz pievienotajā dokumentā(-os) un/vai lēmumā(-os) minēto prasījumu(-iem),

                              

                              apstiprināt adresātam tā pienākumu samaksāt C. punktā minētās summas.

                        Lūdzam ņemt vērā, ka gadījumā, ja šīs summas netiek samaksātas, varas iestādes var veikt izpildes un/vai izpildes nodrošināšanas pasākumus, lai nodrošinātu prasījuma(-u) piedziņu. Tas var radīt papildu izmaksas, ko iekasē no adresāta.
                  Jūs esat šīs paziņošanas adresāts, jo jūs uzskata par:

                              

                              galveno parādnieku,

                              

                              solidāro parādnieku,

                              

                              personu, kura nav (solidārais) parādnieks un kura atbild par nodokļu, nodevu un citu pasākumu vai citu prasījumu saistībā ar šiem nodokļiem, nodevām un citiem pasākumiem izpildi, saskaņā ar pieprasījuma iesniedzējā valstī spēkā esošajiem tiesību aktiem,

                              

                              personu, kura nav (solidārais) parādnieks un kuras valdījumā ir aktīvi, kas pieder (solidārajam) parādniekam vai jebkurai citai personai, uz kuru attiecas saistības, vai kura ir parādā (solidārajam) parādniekam vai jebkurai citai personai, uz kuru attiecas saistības,

                              

                              trešo personu, kuras intereses var skart pret citām personām vērsti izpildes pasākumi.

                     Šo informāciju sniedz, ja paziņošanas adresāts ir persona, kura nav (solidārais) parādnieks un kuras valdījumā ir aktīvi, kas pieder (solidārajam) parādniekam vai jebkurai citai personai, uz kuru attiecas saistības, vai kura ir parādā (solidārajam) parādniekam vai jebkurai citai personai, uz kuru attiecas saistības, vai arī, ja adresāts ir trešā persona, kuras intereses var skart pret citām personām vērsti izpildes pasākumi: paziņotie dokumenti attiecas uz prasījumiem par nodokļiem un nodevām, par kurām atbildīgas šāda persona(-as): [vārds, uzvārds un adrese (zināmā vai pieņemtā)]).

                  2.

                  [Pieprasījuma iesniedzējas dalībvalsts nosaukums] pieprasījuma iesniedzēja iestāde ir aicinājusi [pieprasījuma saņēmējas dalībvalsts nosaukums] kompetentās iestādes paziņošanu veikt līdz [datums]. Lūdzam ņemt vērā, ka šis datums nav konkrēti saistīts ar kādu noilgumu.

            C.   PAZIŅOJAMĀ DOKUMENTA(-U) APRAKSTS

                  1.

                  Atsauces numurs:
                  Reģistrācijas datums

                  2.

                  Paziņojamā dokumenta būtība:

                              

                              Nodokļa summas novērtējums

                              

                              Maksājuma rīkojums

                              

                              Lēmums pēc administratīvās apelācijas

                              

                              Cits administratīvs dokuments:

                              

                              (Tiesas) rīkojums/spriedums:

                              

                              Cits tiesas dokuments

                  3.

                  Attiecīgā prasījuma nosaukums (pieprasījuma iesniedzējas dalībvalsts oficiālajā valodā):

                  4.

                  Prasījuma būtība:

                               a)

                              muitas nodoklis

                               b)

                              pievienotās vērtības nodoklis

                               c)

                              akcīzes nodoklis

                               d)

                              ienākuma vai kapitāla nodoklis

                               e)

                              nodoklis par apdrošināšanas prēmijām

                               f)

                              mantojuma un dāvinājuma nodoklis

                               g)

                              valsts nodokļi un nodevas par nekustamo īpašumu, izņemot iepriekš minētos

                               h)

                              valsts nodokļi un nodevas par transportlīdzekļu izmantošanu vai īpašumtiesībām

                               i)

                              citi nodokļi un nodevas, ko iekasē pieprasījuma iesniedzēja valsts vai ko iekasē tās vārdā

                               j)

                              nodokļi un nodevas, ko iekasē pieprasījuma iesniedzējas valsts teritoriālās vai administratīvas apakšvienības vai ko iekasē to vārdā, izņemot tos nodokļus un nodevas, ko iekasē vietējās iestādes

                               k)

                              nodokļi un nodevas, ko iekasē vietējās iestādes vai ko iekasē to vārdā

                               l)

                              citi prasījumi saistībā ar nodokļiem

                               m)

                              atlīdzība, intervence un citi pasākumi, kas ir daļa no Eiropas Lauksaimniecības garantiju fonda (ELGF) un Eiropas Lauksaimniecības fonda lauku attīstībai (ELFLA) pilnīgā vai daļējā finansējuma sistēmas, tostarp summas, kas iekasējamas saistībā ar šīm darbībām, un nodokļi un citi maksājumi, kuri paredzēti saskaņā ar kopējo tirgus organizāciju cukura nozarē.

                     5.

                  Attiecīgā prasījuma summa [pieprasījuma iesniedzējas valsts nosaukums] valūtā:

                              

                                 Pamatsumma:

                              

                                 Administratīvās sankcijas un soda naudas:

                              

                                 Procentu maksājumi līdz [datums]:

                              

                                 Izmaksas līdz [datums]:

                              

                                 Maksas par izziņām vai līdzīgiem dokumentiem, ko izdod saistībā ar administratīvām procedūrām, kuras saistītas ar 3. punktā minēto prasījumu:

                              

                                 Šā prasījuma kopsumma:

                     6.

                  5. punktā minētā summa jāatlīdzina:

                              

                                 līdz:

                              

                                 … kalendāro dienu laikā, skaitot no dienas, kad saņemts šis paziņojums

                              

                                 nekavējoties.

                     Šis maksājums jāveic:

                     Atsauce, kas jāraksta, veicot maksājumu:

                     7.

                  Adresāts var atbildēt uz dokumentu (-iem), kas ir paziņots(-i).

                              

                              Pēdējā diena atbildes iesniegšanai:

                              

                              Laikposms atbildes sniegšanai:

                     Tās iestādes nosaukums un adrese, kurai var nosūtīt atbildi:

                     8.

                  Apstrīdēšanas iespēja:

                              

                                 Prasījuma vai paziņotā dokumenta(-u) iespējamās apstrīdēšanas laikposms jau ir noslēdzies.

                              

                                 Pēdējā diena, kad iespējama apstrīdēšana:

                              

                                 Laikposms apstrīdēšanai:

                              

                                 Tās iestādes nosaukums un adrese, kur jāiesniedz apstrīdēšanas pieteikums:

                     Lūdzam ņemt vērā, ka domstarpības par prasījumu, par instrumentu, kas atļauj piedziņas izpildi, vai jebkuru citu dokumentu, kuru ir izdevušas [pieprasījuma iesniedzējas dalībvalsts nosaukums] iestādes, saskaņā ar Padomes Direktīvas 2010/24/ES 14. pantu ir [pieprasījuma iesniedzējas dalībvalsts nosaukums] kompetento iestāžu kompetencē.

                     Jebkuras šādas domstarpības risina, ievērojot procesuālos un valodu lietojuma noteikumus, ko piemēro [pieprasījuma iesniedzējas dalībvalsts nosaukums].

                              

                                 Lūdzam ņemt vērā, ka piedziņas izpildi var uzsākt, pirms beidzies apstrīdēšanas laikposms.

                  9.

                  Birojs, kas atbildīgs par pievienoto dokumentu(-iem):
                  Nosaukums:
                  Adrese:

                              

                              Tālrunis:

                              

                              E-pasts:

                              

                              Valoda, kurā var sazināties ar šo biroju:

                  10.

                  Papildinformāciju par:

                              

                              paziņoto dokumentu(-iem)

                              

                              un/vai iespēju apstrīdēt saistības

                        var saņemt no:

                              

                              biroja, kas atbildīgs par pievienoto dokumentu(-iem), kā minēts C.9. punktā,

                              

                              šāda biroja:

         (1)  Kursīvā rakstītie ir izvēles elementi.

      II PIELIKUMS

         Vienotais instruments, kas atļauj izpildi pieprasījuma saņēmējā dalībvalstī
          (1)

         VIENOTAIS INSTRUMENTS, KAS ATĻAUJ TO PRASĪJUMU IZPILDI, UZ KURIEM ATTIECAS PADOMES DIREKTĪVA 2010/24/ES
      Izdošanas datums:
         PĀRSTRĀDĀTAIS VIENOTAIS INSTRUMENTS, KAS ATĻAUJ TO PRASĪJUMU IZPILDI, UZ KURIEM ATTIECAS PADOMES DIREKTĪVA 2010/24/ES

         Sākotnējā vienotā instrumenta izdošanas datums:

         Pārstrādāšanas datums:

         Pārstrādāšanas pamatojums  [tiesas nosaukums] rīkojums/spriedums  [datums] administratīvais lēmums

      Atsauces numurs:
      ES dalībvalsts, kurā izdots šis dokuments:
      Katra ES dalībvalsts var pieprasīt piedziņas palīdzību no citām dalībvalstīm saistībā ar neatlīdzinātajiem prasījumiem, kas minēti 2. pantā Padomes 2010. gada 16. marta Direktīvā 2010/24/ES.
      Pieprasījuma saņēmējas dalībvalsts veiktie piedziņas pasākumi ir pamatoti ar:

                  

                  vienoto instrumentu, kas atļauj izpildi saskaņā ar šīs direktīvas 12. pantu,

                  

                  pārstrādātu vienoto instrumentu, kas atļauj izpildi saskaņā ar šīs direktīvas 15. pantu (lai ņemtu vērā direktīvas 14. panta 1. punktā minētās kompetentās iestādes lēmumu).

            Šis dokuments ir [pārstrādāts] vienots instruments, kas atļauj izpildi. Tas attiecas uz turpmāk minēto prasījumu(-iem), kas vēl joprojām nav atlīdzināts [pieteikuma iesniedzējas dalībvalsts nosaukums]. Par sākotnējo instrumentu, ar ko atļauj šā prasījuma(-u) izpildi, ir paziņots, ciktāl tas nepieciešams saskaņā ar [pieteikuma iesniedzējas dalībvalsts nosaukums] tiesību aktiem.
      Domstarpības saistībā ar prasījumu(-iem) saskaņā ar Direktīvas 2010/24/ES 14. pantu ir [pieteikuma iesniedzējas dalībvalsts nosaukums] kompetento iestāžu ekskluzīvā kompetencē. Jebkura šāda lieta ir jāiesniedz šajās iestādēs saskaņā ar spēkā esošajiem procesuālajiem un valodu lietojuma noteikumiem [pieteikuma iesniedzējas dalībvalsts nosaukums].
      ATTIECĪGĀS PERSONAS(–U) UN PRASĪJUMA(-U) APRAKSTS
      PRASĪJUMA IDENTIFIKĀCIJA

                  1.

                  Atsauce:

                  2.

                  Prasījuma būtība:

                               a)

                              muitas nodoklis

                               b)

                              pievienotās vērtības nodoklis

                               c)

                              akcīzes nodoklis

                               d)

                              ienākuma vai kapitāla nodoklis

                               e)

                              nodoklis par apdrošināšanas prēmijām

                               f)

                              mantojuma un dāvinājuma nodoklis

                               g)

                              valsts nodokļi un nodevas par nekustamo īpašumu, izņemot iepriekš minētos

                               h)

                              valsts nodokļi un nodevas par transportlīdzekļu lietošanu vai īpašumtiesībām

                               i)

                              citi nodokļi un nodevas, ko iekasē (pieprasījuma iesniedzēja) valsts vai ko iekasē tās vārdā

                               j)

                              nodokļi un nodevas, ko iekasē (pieprasījuma iesniedzējas) valsts teritoriālās vai administratīvas apakšvienības vai ko iekasē to vārdā, izņemot tos nodokļus un nodevas, ko iekasē vietējās iestādes

                               k)

                              nodokļi un nodevas, ko iekasē vietējās iestādes vai ko iekasē to vārdā

                               l)

                              citas prasības saistībā ar nodokļiem;

                               m)

                              atlīdzība, intervence un citi pasākumi, kas ir daļa no sistēmas ar pilnīgu vai daļēju Eiropas Lauksaimniecības garantiju fonda (ELGF) finansējumu un Eiropas Lauksaimniecības fonda lauku attīstībai (ELFLA) finansējumu, tostarp summas, kas iekasējamas saistībā ar šīm darbībām, un nodokļi, un citi maksājumi, kuri paredzēti saskaņā ar kopējo tirgus organizāciju cukura nozarē.

                  3.

                  Attiecīgais nodoklis/maksājums:

                  4.

                  Attiecīgais laikposms vai datums:

                  5.

                  Prasījuma reģistrācijas datums:

                  6.

                  Datums, no kura piedziņa ir iespējama:

                  7.

                  Attiecīgā prasījuma summa:

                              

                              pamatsumma:

                              

                              administratīvās sankcijas un soda naudas:

                              

                              procenti līdz dienai, kad nosūtīts pieprasījums:

                              

                              izmaksas līdz dienai, kad nosūtīts pieprasījums:

                              

                              maksas par izziņām vai līdzīgiem dokumentiem, ko izdod saistībā ar administratīvām procedūrām, kuras saistītas ar noteiktiem maksājumiem vai nodokļiem:

                              

                              šā prasījuma kopsumma:

                  8.

                  Sākotnējā instrumenta, kas atļauj izpildi, paziņošanas datums [pieprasījuma iesniedzējas valsts nosaukums]:

                  9.

                  Birojs, kas atbild par prasījuma novērtējumu: nosaukums, adrese un cita kontaktinformācija:

                  10.

                  Sīkāku informāciju par prasījumu vai maksājuma saistību apstrīdēšanas iespējām var saņemt:

                              

                              birojā, kas atbild par prasījuma novērtējumu, kas minēts 9. punktā,

                              

                              birojā, kas atbild par vienoto instrumentu, kas atļauj izpildi: nosaukums, adrese un cita kontaktinformācija.

            TĀS PERSONAS(-U) IDENTIFIKĀCIJAS DATI, UZ KO ATTIECAS VALSTS INSTRUMENTS(-I), KAS ATĻAUJ IZPILDI

                  1.

                  Vārds, uzvārds:

                  2.

                  Adrese:

                  3.

                  Saistību veids:

                              

                              galvenais parādnieks,

                              

                              solidārais parādnieks,

                              

                              persona, kura nav (solidārais) parādnieks un kura atbild par nodokļu, nodevu nomaksu un citu pasākumu piemērošanu vai citu ar šiem nodokļiem, nodevām un citiem pasākumiem saistītu prasījumu izpildi.

         (1)  Kursīvā rakstītie ir izvēles elementi.


title: Komisijas Īstenošanas regula (ES) 2015/1060 (2015. gada 2. jūlijs) par atļauju bezūdens betaīnu un betaīna hidrohlorīdu lietot par barības piedevām visu sugu dzīvniekiem (Dokuments attiecas uz EEZ)

text:
               3.7.2015

               LV

               Eiropas Savienības Oficiālais Vēstnesis

               L 174/3

         KOMISIJAS ĪSTENOŠANAS REGULA (ES) 2015/1060
   (2015. gada 2. jūlijs)
   par atļauju bezūdens betaīnu un betaīna hidrohlorīdu lietot par barības piedevām visu sugu dzīvniekiem
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:

               (1)

               Regulā (EK) Nr. 1831/2003 noteikts, ka piedevu lietošanai dzīvnieku ēdināšanā jāsaņem atļauja, un paredzēts šādas atļaujas piešķiršanas pamatojums un kārtība. Minētās regulas 10. pantā paredzēts, ka piedevas, kuru lietošana atļauta saskaņā ar Padomes Direktīvu 70/524/EEK (2), jāizvērtē atkārtoti.

               (2)

               Bezūdens betaīnu un betaīna hidrohlorīdu saskaņā ar Direktīvu 70/524/EEK atļāva bez termiņa ierobežojuma lietot par barības piedevām visu sugu dzīvniekiem. Pēc tam minētās piedevas saskaņā ar Regulas (EK) Nr. 1831/2003 10. panta 1. punktu ierakstīja Lopbarības piedevu reģistrā kā esošus lopbarības līdzekļus.

               (3)

               Saskaņā ar Regulas (EK) Nr. 1831/2003 10. panta 2. punktu saistībā ar tās 7. pantu tika iesniegti trīs pieteikumi uz bezūdens betaīna un betaīna hidrohlorīda un šo vielu preparātu kā visu sugu dzīvniekiem paredzētu barības piedevu atkārtotu izvērtēšanu un saskaņā ar minētās regulas 7. pantu – uz jaunu lietojumu dzeramajā ūdenī. Pieteikumu iesniedzēji lūdza šīs piedevas klasificēt piedevu kategorijā “uzturfizioloģiskās piedevas”. Minētajiem pieteikumiem bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.

               (4)

               Ģenētiski modificētās cukurbietes KM-ØØØH71-4 un no tām ražoto lopbarību atļāva laist tirgū ar Komisijas Lēmumu 2007/692/EK (3). Saskaņā ar Regulas (EK) Nr. 1831/2003 9. panta 6. punktu no ģenētiski modificētajām cukurbietēm KM-ØØØH71-4 ražotā bezūdens betaīna atļaujā jāiekļauj atļaujas turētāja nosaukums Trouw Nutrition International BV un unikālais identifikators, kas piešķirts attiecīgajam ģenētiski modificētajam organismam (ĢMO).

               (5)

               Eiropas Pārtikas nekaitīguma iestāde (“Iestāde”) 2013. gada 17. aprīļa un 2013. gada 18. aprīļa atzinumos (4) secināja, ka bezūdens betaīnam un betaīna hidrohlorīdam, ja tos lieto, ievērojot piedāvātos lietošanas nosacījumus, nav nelabvēlīgas ietekmes uz dzīvnieku veselību, cilvēka veselību vai vidi.

               (6)

               Iestāde turklāt secināja, ka bezūdens betaīna un betaīna hidrohlorīda lietošana varētu būt iedarbīga visu sugu dzīvniekiem. Turklāt Iestāde secināja, ka attiecībā uz piedevu lietotājiem neradīsies nekādas bažas par nekaitīgumu. Iestāde uzskata, ka nav vajadzības noteikt īpašas prasības uzraudzībai pēc piedevas laišanas tirgū. Iestāde arī pārbaudīja ar Regulu (EK) Nr. 1831/2003 izveidotās references laboratorijas iesniegto ziņojumu par barībā un ūdenī esošo barības piedevu analīzes metodi.

               (7)

               Bezūdens betaīna un betaīna hidrohlorīda novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc šīs vielas būtu jāļauj lietot tā, kā norādīts šīs regulas pielikumā. Būtu jānosaka maksimālais ieteicamais bezūdens betaīna un betaīna hidrohlorīda pievienošanas daudzums barības piedevās un dzeramajā ūdenī.

               (8)

               Nekaitīguma apsvērumi neliek atļaujas nosacījumu izmaiņas piemērot nekavējoties, tāpēc ir lietderīgi noteikt pārejas periodu, lai ieinteresētās personas varētu sagatavoties no atļaujas izrietošo jauno prasību izpildei.

               (9)

               Cukurbietes KM-ØØØH71-4 ir atļauts lietot pārtikas, pārtikas sastāvdaļu un lopbarības ražošanā 10 gadus no Lēmuma 2007/692/EK izziņošanas dienas. Minētais lēmums atļaujas turētājiem tika paziņots 2007. gada 23. oktobrī. No cukurbietēm KM-ØØØH71-4 ražotā bezūdens betaīna kā barības piedevas atļaujas derīguma termiņam nevajadzētu pārsniegt cukurbiešu KM-ØØØH71-4 atļaujas derīguma termiņu.

               (10)

               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Pielikumā minētās vielas, kas pieder pie barības piedevu kategorijas “uzturfizioloģiskās piedevas” un funkcionālās grupas “vitamīni, provitamīni un noteiktas ķīmiskas vielas ar tiem līdzīgu iedarbību”, ir atļauts lietot par piedevām dzīvnieku ēdināšanā, ievērojot minētā pielikuma nosacījumus.
   2. pants
   1.   Tādas pielikumā minētās vielas un šīs vielas saturošus premiksus, kuri ražoti un marķēti pirms 2016. gada 23. janvāra saskaņā ar noteikumiem, kas bija piemērojami pirms 2015. gada 23. jūlija, arī turpmāk drīkst laist tirgū un lietot, līdz beidzas esošie krājumi.
   2.   Pielikumā minētās vielas saturošus barības maisījumus un barības sastāvdaļas, ja tie paredzēti produktīviem dzīvniekiem un ražoti un marķēti pirms 2016. gada 23. jūlija saskaņā ar noteikumiem, kas bija piemērojami pirms 2015. gada 23. jūlija, arī turpmāk drīkst laist tirgū un lietot, līdz beidzas esošie krājumi.
   3.   Pielikumā minētās vielas saturošus barības maisījumus un barības sastāvdaļas, ja tie paredzēti neproduktīviem dzīvniekiem un ražoti un marķēti pirms 2017. gada 23. jūlija saskaņā ar noteikumiem, kas bija piemērojami pirms 2015. gada 23. jūlija, arī turpmāk drīkst laist tirgū un lietot, līdz beidzas esošie krājumi.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 2. jūlijā

            Komisijas vārdā –

            priekšsēdētājs

         Jean-Claude JUNCKER

      (1)  OV L 268, 18.10.2003., 29. lpp.

      (2)  Padomes 1970. gada 23. novembra Direktīva 70/524/EEK par barības piedevām (OV L 270, 14.12.1970., 1. lpp.).

      (3)  Komisijas 2007. gada 24. oktobra Lēmums 2007/692/EK, ar ko atbilstoši Eiropas Parlamenta un Padomes Regulai (EK) Nr. 1829/2003 atļauj laist tirgū pārtiku un lopbarību, kas ražota no ģenētiski modificētām cukurbietēm H7-1 (KM-ØØØH71-4) (OV L 283, 27.10.2007., 69. lpp.).

      (4)  EFSA Journal 2013; 11(5):3209; EFSA Journal 2013; 11(5):3210; EFSA Journal 2013; 11(5):3211.

      PIELIKUMS

                  Piedevas identifikācijas numurs

                  Atļaujas turētāja nosaukums

                  Piedeva

                  Sastāvs, ķīmiskā formula, apraksts, analītiskā metode

                  Dzīvnieku suga vai kategorija

                  Maksimālais vecums

                  Minimālais saturs

                  Maksimālais saturs

                  Citi noteikumi

                  Atļaujas derīguma termiņš

                  mg aktīvās vielas/kg kompleksās lopbarības ar mitruma saturu 12 % vai mg aktīvās vielas/l ūdens

                     Kategorija: uzturfizioloģiskās piedevas. Funkcionālā grupa: vitamīni, provitamīni un noteiktas ķīmiskas vielas ar tiem līdzīgu iedarbību

                  3a920

                  —

                  Bezūdens betaīns

                     Piedevas sastāvs

                  Bezūdens betaīns

                     Aktīvās vielas raksturojums

                  Betaīns
                  C5H11NO2

                     CAS numurs: 107-43-7
                  Bezūdens betaīns, iegūts ķīmiskā sintēzē vai ekstrahējot no cukurbiešu melases vai vināzes – cukurbiešu ražošanas blakusproduktiem.
                  Tīrības kritēriji: vismaz 97 % bezūdens betaīna cietā veidā (bezūdens vielā). Vismaz 47 % bezūdens betaīna šķidrā veidā.

                     Analīzes metode
                      (1)

                  Kopējā bezūdens betaīna satura noteikšanai barības piedevā, premiksos, barībā un ūdenī: augsti efektīvās šķidruma hromatogrāfijas metode ar refrakcijas koeficienta mēriekārtu (HPLC-RI).

                  Visu sugu dzīvnieki

                  —

                  —

                  —

                              1.

                              Bezūdens betaīnu drīkst laist tirgū un lietot par piedevu preparāta veidā.

                              2.

                              Piedevas un premiksu lietošanas norādījumos norāda glabāšanas un stabilitātes nosacījumus.

                              3.

                              Piedevu drīkst uzņemt ar dzeramo ūdeni.

                              4.

                              Ieteicams nepārsniegt piedevas koncentrāciju: 2 000 mg betaīna/kg kompleksās barības (ar mitruma saturu 12 %) vai 1 000 mg betaīna/l dzeramā ūdens mājputniem, 700 mg betaīna/l dzeramā ūdens cūkām un 250 mg betaīna/l dzeramā ūdens audzējamiem teļiem.

                              5.

                              Lietojot betaīna piedevu vienlaikus barībā un dzeramajā ūdenī, būtu jāievēro piesardzība, lai nepārsniegtu kopējo ieteicamo koncentrāciju, un jāņem vērā barībā esošā koncentrācija.

                              6.

                              Lietotāju drošībai apstrādes laikā būtu jālieto elpceļu aizsarglīdzekļi, aizsargbrilles un aizsargcimdi.

                  23.7.2025.

                  3a921

                  Trouw Nutrition International BV

                  No ģenētiski modificētajām cukurbietēm iegūts bezūdens betaīns

                     Piedevas sastāvs

                  Bezūdens betaīns

                     Aktīvās vielas raksturojums

                  Betaīns
                  C5H11NO2

                     CAS numurs: 107-43-7
                  Bezūdens betaīns cietā veidā, iegūts no ģenētiski modificētajām KM-ØØØH71-4 cukurbietēm.
                  Tīrības kritēriji: min. 97 % bezūdens vielā.

                     Analīzes metode
                      (1)

                  Kopējā bezūdens betaīna satura noteikšanai barības piedevā, premiksos, barībā un ūdenī: augsti efektīvās šķidruma hromatogrāfijas metode ar refrakcijas koeficienta mēriekārtu (HPLC-RI).

                  Visu sugu dzīvnieki

                  —

                  —

                  —

                              1.

                              Bezūdens betaīnu drīkst laist tirgū un lietot par piedevu preparāta veidā.

                              2.

                              Piedevas un premiksu lietošanas norādījumos norāda glabāšanas un stabilitātes nosacījumus.

                              3.

                              Piedevu drīkst uzņemt ar dzeramo ūdeni.

                              4.

                              Ieteicams nepārsniegt piedevas koncentrāciju: 2 000 mg betaīna/kg kompleksās barības (ar mitruma saturu 12 %) vai 1 000 mg betaīna/l dzeramā ūdens mājputniem, 700 mg betaīna/l dzeramā ūdens cūkām un 250 mg betaīna/l dzeramā ūdens audzējamiem teļiem.

                              5.

                              Lietojot betaīna piedevu vienlaikus barībā un dzeramajā ūdenī, būtu jāievēro piesardzība, lai nepārsniegtu kopējo ieteicamo koncentrāciju, un jāņem vērā barībā esošā koncentrācija.

                              6.

                              Lietotāju drošībai apstrādes laikā būtu jālieto elpceļu aizsarglīdzekļi, aizsargbrilles un aizsargcimdi.

                  23.10.2017.

                  3a925

                  —

                  Betaīna hidrohlorīds

                     Piedevas sastāvs

                  Betaīna hidrohlorīds

                     Aktīvās vielas raksturojums

                  Betaīna hidrohlorīds
                  Ķīmiskā formula: C5H11NO2·HCl

                     CAS numurs: 590-46-5
                  Betaīna hidrohlorīds cietā veidā, iegūts ķīmiskā sintēzē.
                  Tīrības kritēriji: min. 98 % bezūdens vielā.

                     Analīzes metode
                      (1)

                              —

                              Betaīna hidrohlorīda satura noteikšanai barības piedevā:

                                          1)

                                          titrācija ar perhlorskābi (ASV farmakopeja 31; monogrāfija par betaīna hidrohlorīdu); vai

                                          2)

                                          augsti efektīvās šķidruma hromatogrāfijas metode ar refrakcijas koeficienta mēriekārtu (HPLC-RI).

                              —

                              Kopējā betaīna hidrohlorīda satura noteikšanai premiksos, barībā un ūdenī: augsti efektīvās šķidruma hromatogrāfijas metode ar refrakcijas koeficienta mēriekārtu (HPLC-RI).

                  Visu sugu dzīvnieki

                  —

                  —

                  —

                              1.

                              Betaīna hidrohlorīdu drīkst laist tirgū un lietot par piedevu preparāta veidā.

                              2.

                              Piedevas un premiksu lietošanas norādījumos norāda glabāšanas un stabilitātes nosacījumus.

                              3.

                              Piedevu drīkst uzņemt ar dzeramo ūdeni.

                              4.

                              Ieteicams nepārsniegt piedevas koncentrāciju: 2 000 mg betaīna/kg kompleksās barības (ar mitruma saturu 12 %) vai 1 000 mg betaīna/l dzeramā ūdens mājputniem, 700 mg betaīna/l dzeramā ūdens cūkām un 250 mg betaīna/l dzeramā ūdens audzējamiem teļiem.

                              5.

                              Lietojot betaīna piedevu vienlaikus barībā un dzeramajā ūdenī, būtu jāievēro piesardzība, lai nepārsniegtu kopējo ieteicamo koncentrāciju, un jāņem vērā barībā esošā koncentrācija.

                              6.

                              Lietotāju drošībai apstrādes laikā būtu jālieto elpceļu aizsarglīdzekļi, aizsargbrilles un aizsargcimdi.

                  23.7.2025.

         (1)  Sīkāka informācija par analītiskajām metodēm atrodama Eiropas Savienības references laboratorijas barības piedevu jomā tīmekļa vietnē: https://ec.europa.eu/jrc/en/eurl/feed-additives/evaluation-reports.


title: Komisijas Īstenošanas regula (ES) Nr. 1372/2011 ( 2011. gada 21. decembris ) par darbīgās vielas acetohlora neapstiprināšanu, ievērojot Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū, un grozījumiem Komisijas Lēmumā 2008/934/EK  Dokuments attiecas uz EEZ

text:
               22.12.2011

               LV

               Eiropas Savienības Oficiālais Vēstnesis

               L 341/45

         KOMISIJAS ĪSTENOŠANAS REGULA (ES) Nr. 1372/2011
   (2011. gada 21. decembris)
   par darbīgās vielas acetohlora neapstiprināšanu, ievērojot Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū, un grozījumiem Komisijas Lēmumā 2008/934/EK
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 13. panta 2. punktu un 78. panta 2. punktu,
   tā kā:

               (1)

               Saskaņā ar Regulas (EK) Nr. 1107/2009 80. panta 1. punkta c) apakšpunktu attiecībā uz apstiprinājuma procedūru un nosacījumiem Padomes Direktīvu 91/414/EEK (2) piemēro darbīgajām vielām, par kurām iesniegtie pieteikumi ir pilnīgi saskaņā ar 16. pantu Komisijas 2008. gada 17. janvāra Regulā (EK) Nr. 33/2008, ar ko paredz sīki izstrādātus noteikumus Padomes Direktīvas 91/414/EEK piemērošanai attiecībā uz parasto un paātrināto procedūru to darbīgo vielu novērtēšanai, kas veidoja darba programmas daļu, kura minēta šīs direktīvas 8. panta 2. punktā, bet nav iekļautas I pielikumā (3). Acetohlors ir darbīgā viela, par kuru iesniegtais pieteikums saskaņā ar minēto regulu atzīts par pilnīgu.

               (2)

               Komisijas Regulās (EK) Nr. 451/2000 (4) un (EK) Nr. 1490/2002 (5) paredzēti sīki izstrādāti noteikumi par Direktīvas 91/414/EEK 8. panta 2. punktā minētās darba programmas otrā un trešā posma īstenošanu un izveidoti to darbīgo vielu saraksti, kuras jānovērtē attiecībā uz to iespējamo iekļaušanu Direktīvas 91/414/EEK I pielikumā. Vienā no šiem sarakstiem bija iekļauts acetohlors.

               (3)

               Saskaņā ar 3. panta 2. punktu Komisijas 2007. gada 20. septembra Regulā (EK) Nr. 1095/2007, ar ko groza Regulu (EK) Nr. 1490/2002, ar kuru nosaka sīki izstrādātus noteikumus, kā īstenot trešo posmu darba programmā, kura minēta Padomes Direktīvas 91/414/EEK 8. panta 2. punktā, un Regulu (EK) Nr. 2229/2004, ar ko nosaka turpmākus sīki izstrādātus noteikumus, kā īstenot ceturto posmu darba programmā, kura minēta Padomes Direktīvas 91/414/EEK 8. panta 2. punktā (6), pretendents divu mēnešu laikā no Regulas (EK) Nr. 1095/2007 spēkā stāšanās dienas atsauca atbalstu attiecīgās darbīgās vielas iekļaušanai Direktīvas 91/414/EEK I pielikumā. Līdz ar to attiecībā uz acetohlora neiekļaušanu tika pieņemts Komisijas 2008. gada 5. decembra Lēmums 2008/934/EK par dažu darbīgo vielu neiekļaušanu Padomes Direktīvas 91/414/EEK I pielikumā un tādu augu aizsardzības līdzekļu atļauju atsaukšanu, kuros ir minētās vielas (7).

               (4)

               Saskaņā ar Direktīvas 91/414/EEK 6. panta 2. punktu sākotnējais pretendents (turpmāk “pieteikuma iesniedzējs”) iesniedza jaunu pieteikumu, kurā lūdza piemērot paātrināto procedūru, kā paredzēts Regulas (EK) Nr. 33/2008 14.–19. pantā.

               (5)

               Pieteikumu iesniedza Spānijai, kura ar Regulu (EK) Nr. 1490/2002 bija izraudzīta par ziņotāju dalībvalsti. Tika ievērots paātrinātās procedūras termiņš. Darbīgās vielas specifikācija un atļautie lietošanas veidi ir tādi paši kā tie, kas izklāstīti Lēmumā 2008/934/EK. Minētais pieteikums atbilst arī visām pārējām Regulas (EK) Nr. 33/2008 15. pantā noteiktajām pamatprasībām un procedūras prasībām.

               (6)

               Spānija izvērtēja pieteikuma iesniedzēja iesniegtos papildu datus un sagatavoja papildu ziņojumu. Minēto ziņojumu tā 2010. gada 22. aprīlī nosūtīja Eiropas Pārtikas nekaitīguma iestādei (turpmāk – “Iestāde”) un Komisijai. Iestāde papildu ziņojumu nosūtīja pārējām dalībvalstīm un pieteikuma iesniedzējam, lai tie varētu izteikt komentārus, un saņemtos komentārus nosūtīja Komisijai. Saskaņā ar Regulas (EK) Nr. 33/2008 20. panta 1. punktu un pēc Komisijas pieprasījuma Iestāde 2011. gada 18. aprīlī iesniedza Komisijai secinājumu par acetohlora riska novērtējumu (8). Novērtējuma ziņojuma projektu, papildu ziņojumu un Iestādes secinājumu dalībvalstis un Komisija izskatīja Pārtikas aprites un dzīvnieku veselības pastāvīgajā komitejā, un 2011. gada 11. oktobrī šie dokumenti tika pabeigti kā Komisijas pārskata ziņojums par acetohloru.

               (7)

               Šīs darbīgās vielas novērtēšanas gaitā tika izteiktas bažas. Par iemeslu šīm bažām bija galvenokārt turpmāk minētie aspekti. Ir konstatēta potenciāla iedarbība uz cilvēku, kas pārsniedz pieļaujamo dienas devu. Turklāt pastāv potenciāla virszemes ūdeņu metabolīta t-norhloracetohlora, kura genotoksicitāti nevar izslēgt, iedarbība uz cilvēku. Ir augsts gruntsūdeņu piesārņošanas risks attiecībā uz vairākiem metabolītiem, augsts risks ūdens organismiem un augsts ilgtermiņa risks zālēdājiem putniem. Visbeidzot, pieejamā informācija nebija pietiekama, lai varētu izdarīt secinājumus par risku novērtējumu gruntsūdeņu piesārņojumam attiecībā uz metabolītiem t-norhloracetohloru un t-hidroksiacetohloru.

               (8)

               Komisija aicināja pieteikuma iesniedzēju izteikt viedokli par Iestādes secinājumu. Tāpat Komisija saskaņā ar Regulas (EK) Nr. 33/2008 21. panta 1. punktu aicināja pieteikuma iesniedzēju izteikt viedokli par pārskata ziņojuma projektu. Pieteikuma iesniedzējs sniedza piezīmes, un tās tika rūpīgi izskatītas.

               (9)

               Tomēr, neraugoties uz pieteikuma iesniedzēja izvirzītajiem argumentiem, 7. apsvērumā minētās bažas novērst nevarēja. Līdz ar to nav pierādīts, ka ieteiktajos lietošanas apstākļos augu aizsardzības līdzekļi, kuru sastāvā ir acetohlors, kopumā atbilst Direktīvas 91/414/EEK 5. panta 1. punkta a) un b) apakšpunktā noteiktajām prasībām.

               (10)

               Tāpēc acetohloru nevajadzētu apstiprināt saskaņā ar Regulas (EK) Nr. 1107/2009 13. panta 2. punktu.

               (11)

               Lai dalībvalstīm nodrošinātu laiku to augu aizsardzības līdzekļu atļauju atsaukšanai, kuru sastāvā ir acetohlors, būtu jāatkāpjas no Regulas (EK) Nr. 1490/2002.

               (12)

               Ja saskaņā ar Regulas (EK) Nr. 1107/2009 46. pantu dalībvalstis augu aizsardzības līdzekļiem, kas satur acetohloru, nosaka jebkādu pagarinājuma periodu, šim periodam būtu jābeidzas ne vēlāk kā vienu gadu pēc attiecīgās atļaujas atsaukšanas.

               (13)

               Šī regula neskar iespēju attiecībā uz acetohloru iesniegt citus pieteikumus saskaņā ar Regulas (EK) Nr. 1107/2009 7. pantu.

               (14)

               Skaidrības labad Lēmuma 2008/934/EK pielikumā ieraksts par acetohloru būtu jāsvītro.

               (15)

               Tāpēc ir lietderīgi Lēmumu 2008/934/EK attiecīgi grozīt.

               (16)

               Pārtikas aprites un dzīvnieku veselības pastāvīgā komiteja nav sniegusi atzinumu. Īstenošanas akts tika uzskatīts par nepieciešamu, un priekšsēdētājs iesniedza akta projektu turpmākai apspriešanai pārsūdzības komitejā. Šajā regulā paredzētie pasākumi ir saskaņā ar pārsūdzības komitejas atzinumu,

         IR PIEŅĒMUSI ŠO REGULU.
   1. pants
   Darbīgās vielas neapstiprināšana
   Darbīgo vielu acetohloru neapstiprina.
   2. pants
   Pārejas noteikumi
   Atkāpjoties no Regulas (EK) Nr. 1490/2002 12. panta 3. punkta noteikumiem, dalībvalstis nodrošina, ka to augu aizsardzības līdzekļu atļaujas, kuru sastāvā ir acetohlors, ir atsauktas līdz 2012. gada 23. jūnijam.
   3. pants
   Pagarinājuma periods
   Jebkurš pagarinājuma periods, ko dalībvalstis piešķir saskaņā ar Regulas (EK) Nr. 1107/2009 46. pantu, ir iespējami īss un beidzas ne vēlāk kā 12 mēnešus pēc attiecīgās atļaujas atsaukšanas.
   4. pants
   Grozījumi Lēmumā 2008/934/EK
   Lēmuma 2008/934/EK pielikumā ierakstu par acetohloru svītro.
   5. pants
   Stāšanās spēkā
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 21. decembrī

            Komisijas vārdā –

            priekšsēdētājs

         José Manuel BARROSO

      (1)  OV L 309, 24.11.2009., 1. lpp.

      (2)  OV L 230, 19.8.1991., 1. lpp.

      (3)  OV L 15, 18.1.2008., 5. lpp.

      (4)  OV L 55, 29.2.2000., 25. lpp.

      (5)  OV L 224, 21.8.2002., 23. lpp.

      (6)  OV L 246, 21.9.2007., 19. lpp.

      (7)  OV L 333, 11.12.2008., 11. lpp.

      (8)  Eiropas Pārtikas nekaitīguma iestāde. Secinājums par speciālistu veikto pesticīdu riska novērtējumu attiecībā uz darbīgo vielu acetohloru. EFSA Journal 2011; 9(5):2143 (109 lpp.). doi:10.2903/j.efsa.2011.2143. Pieejams tiešsaistē: www.efsa.europa.eu/efsajournal.htm.